ddrg/super_eurlex huggingface dataset:
MT Il-Ġurnal Uffiċjali ta’ l-Unjoni Ewropea C 64/47

Appell imressaq fit-28 ta' Diċembru 2007 minn Carlos Sanchez Ferriz et kontra d-digriet mogħti fis-17 ta' Ottubru 2007 mit-Tribunal għas-Servizz Pubbliku fil-kawża F-115/06, Sanchez Ferriz et vs Il-Kummissjoni

(Kawża T-492/07 P)

(2008/C 64/77)

Lingwa tal-kawża: Il-Franċiż

Partijiet

Rikorrenti: Carlos Sanchez Ferriz (Brussell, Il-Belġju), Isabelle Chantraine (Brussell, Il-Belġju), José De Viana Costa Ribeiro (Meise, Il-Belġju), Brigitte Housiaux (Ramillies, Il-Belġju), Chantal Vellemans (Brussell, Il-Belġju), Sylvie Schaack (Remich, Il-Gran Dukat tal-Lussemburgu), Andrea Losito (Sandweiler, il-Gran Dukat tal-Lussemburgu), Alain Hertert (Scheidgen, Il-Gran Dukat tal-Lussemburgu), Marie-Josée Gaspar-Lis (Lussemburgu, Il-Gran Dukat tal-Lussemburgu) Otilia Ferreira-Nielsen (Gostingen, Il-Gran Dukat tal-Lussemburgu) (rappreżentant: F. Frabetti, avukat)

Parti l-oħra fil-kawża: Il-Kummissjoni tal-Komunitajiet Ewropej

Talbiet tar-rikorrenti

— tannulla d-digriet tat-Tribunal għas-Servizz Pubbliku tas-17 ta' Ottubru 2007 fil-kawża F-115/06;

— tilqa' t-talbiet tar-rikorrenti fl-ewwel istanza u, għaldaqstant, tiddikjara r-rikors fil-kawża F-115/06 bħala ammissibbli u fondat;

— sussidjarjament, tirrinvija l-kawża quddiem it-Tribunal għas-Servizz Pubbliku;

— tiddeċiedi fuq l-ispejjeż u l-onorarji u tikkundanna lill-Kummissjoni tbatihom.

Motivi u argumenti prinċipali

Fl-appell tagħhom, ir-rikorrenti jitolbu l-annullament tad-digriet tat-Tribunal għas-Servizz Pubbliku li ċaħad bħala inammissibbli r-rikors tagħhom li għandu bħala suġġett, primarjament, l-annullament tal-lista ta' l-uffiċjali promossi skond l-eżerċizzju ta' promozzjoni 2005, safejn din il-lista ma tinkludix l-ismijiet tar-rikorrenti u, sussidjarjament, għall-annullament tad-deċiżjonijiet ta' assenjazzjoni tal-punti ta' prijorità li jikkonċernawhom skond l-imsemmi eżerċizzju.

In sostenn ta' l-appell tagħhom, ir-rikorrenti isostnu li, kuntrarjament għal dak li ġie deċiż fid-digriet ikkontestat, id-dispożizzjonijiet tad-DGE tas-26 ta' April 2006, li l-illegalità tagħhom ġiet sollevata fl-ewwel istanza, juru rabta ġuridika diretta mal-kawża preżenti.

Minbarra dan, huma jallegaw li t-Tribunal għas-Servizz Pubbliku wettaq żball ta' dritt meta ddikjara bħala inammissibbli l-motiv ibbażat fuq il-ksur tad-DGE 45 tat-23 ta' Diċembru 2004, peress li ġie invokat tard fir-replika. Huma jsostnu li dan il-motiv kien diġà ġie ssollevat fl-ilment kif ukoll fir-rikors u li r-replika tinkludi biss l-amplifikazzjoni tiegħu.

Fl-aħħar nett, ir-rikorrenti jsostnu li, kuntrarjament għal dak li ġie deċiż mit-Tribunal għas-Servizz Pubbliku, huma konkretament u individwalment milquta mill-ksur ta' l-ewwel subparagrafu ta' l-Artikolu 6 u ta' l-Artikolu 10(2) ta' l-Anness XIII tar-Regolamenti tal-Persunal u għalhekk l-interess tagħhom li jitressqu proċeduri huwa għaldaqstant manifest.
—

Tannulla d-Deċiżjoni [C(2007)4441] safejn din — issib li Repsol Petróleo SA hija responsabbli in solidum għall-ksur; — issib li Repsol YPF hija responsabbli in solidum u li għandha responsabbiltà affiljata; — tiddetermina l-ammont bażiku b'mod li jmur kontra l-prinċipju ta' proporzjonalità billi ma tiħux in kunsiderazzjoni jew il-parametru ġeografiku ristrett u l-valur ekonomiku tas-suq milqut jew l-effetti fuq is-suq (fin-nuqqas tiegħu, l-impatt limitat); — tapplika żbaljatament l-Avviż fuq il-Kooperazzjoni, b'mod partikolari fir-rigward tal-perċentwali ta' tnaqqis tal-multa imposta fuq Repsol: u — tittratta t-tmexxija bħala fattur aggravanti
MT Il-Ġurnal Uffiċjali ta’ l-Unjoni Ewropea C 64/54

Rikors ippreżentat fit-2 ta' Jannar 2008 — Landesanstalt für Medien Nordrhein-Westfalen vs Il-Kummissjoni

(Kawża T-2/08)

(2008/C 64/86)

Lingwa tal-kawża: Il-Ġermaniż

Partijiet

Rikorrenti: Landesanstalt für Medien Nordrhein-Westfalen (LfM) (Düsseldorf, il-Ġermanja) (rappreżentanti: A. Rosenfeld u G.-B. Lehr)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla d-Deċiżjoni tal-Kummissjoni C(2007) 5109 finali tat-23 ta' Ottubru 2007, dwar l-għajnuna mill-Istat li r-Repubblika Federali tal-Ġermanja għandha l-intenzjoni li tagħti għall-introduzzjoni tat-televiżjoni diġitali terrestri (DVB-T) fil-Land ta' Nordrhein-Westfalen;

— tikkundanna lill-Kummissjoni tbati l-ispejjeż.

Motivi u argumenti prinċipali

Ir-rikorrenti tikkontesta d-Deċiżjoni tal-Kummissjoni C(2007) 5109 finali tat-23 ta' Ottubru 2007, dwar l-għajnuna mill-Istat C 34/2006 (ex N 29/2005 u ex CP 13/2004), li fiha l-Kummissjoni ddeċidiet li l-għajnuna mill-Istat li r-Repubblika Federali tal-Ġermanja għandha l-intenzjoni li tagħti lix-xandara privati fil-kuntest ta' l-introduzzjoni tat-televiżjoni diġitali terrestri fil-Land ta' Nordrhein-Westfalen u li ġiet innotifikata lill-Kummissjoni, mhijiex kompatibbli mas-suq komuni.

In sostenn tar-rikors tagħha, ir-rikorrenti l-ewwel nett issostni li d-deċiżjoni kkontestata tikser l-Artikolu 87(1) KE billi l-miżura ġiet ikklassifikata b'mod żbaljat bħala għajnuna mill-Istat. F'dan il-kuntest, hija tqajjem ukoll il-ksur ta' l-Artikolu 253 KE.

Minbarra dan, ir-rikorrenti ssostni li ġiet użata skema illegali ta' analiżi fil-kuntest ta' l-eżami li sar skond l-Artikolu 87(3)(ċ) KE. F'dan ir-rigward, ir-rikorrenti invokat ukoll żbalji ta' evalwazjoni u abbuż ta' poter, kif ukoll ksur ta' l-Artikolu 253 KE.

Ir-rikorrenti ssostni wkoll li l-Artikolu 87(3)(b) u (ċ) KE ġie miksur ukoll minħabba żbalji ta' evalwazzjoni u ta' abbuż ta' poter.

Fl-aħħar nett, ir-rikorrenti ssostni li, fi kwalunkwe każ, il-miżura kkonċernata taqa' taħt l-eżenzjoni settorjali prevista mill-Artikolu 86(2) KE. Fuq dan il-punt, ġie allegat ukoll ksur ta' l-Artikolu 253 KE.
—

tannulla s-sejħa għal offerti EuropeAid/125051/D/SUP/CY għall-għoti ta' kuntratt intitolat “Upgrading the Management of the Energy Sector — Energy Metering and Reactive Power compensation”, li ġie ppubblikat biss fil-lingwa Ingliża fis-sit http://ec.europa.eu/europaid/tender/data/ fl-24 ta' Novembru 2007, u tannulla l-Artikoli 5 u 23 tas-sejħa.
MT Il-Ġurnal Uffiċjali ta’ l-Unjoni Ewropea C 92/35

Rikors ippreżentat fl-24 ta' Jannar 2008 — Shetland Islands Council vs Il-Kummissjoni

(Kawża T-42/08)

(2008/C 92/71)

Lingwa tal-kawża: L-Ingliż

Partijiet

Rikorrenti: Shetland Islands Council (rappreżentanti: E. Whiteford, Barrister, R. Murray, Solicitor u R. Thompson, QC)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— li tannulla l-Artikoli 1(2), 3, 4 u 5 tad-deċiżjoni; u

— li tikkundanna lill-Kummissjoni tal-Komunitajiet Ewropej għall-ispejjeż ta' dan ir-rikors.

Motivi u argumenti prinċipali

Ir-rikorrenti hija awtorità pubblika li għamlet ħlasijiet lis-settur tas-sajd fl-ambitu ta' żewġ miżuri ġenerali ta' għajnuna, imsemmija “Aid to Fish Catching and Processing Industry” u “Aid to the Fish Farming Industry” li jikkonsistu f'tipi differenti ta' skemi ta' għajnuna. Il-Kummissjoni stabbiliet li l-għajnuna li r-Renju Unit implimenta fuq il-bażi tal-“Fishing Vessel Modernisation Scheme” kienet inkompatibbli mas-suq komuni, safejn din kienet tirrigwarda għajnuna mogħtija għall-proġetti ta' modernizzazzjoni fir-rigward tal-kapaċità f'tunnellaġġ jew qawwa.

Permezz tar-rikors tagħha, ir-rikorrenti titlob l-annullament parzjali skond l-Artikolu 230 KE tad-Deċiżjoni tal-Kummissjoni C 37/2006 (ex NN 91/2005) tat-13 ta' November 2007 li tikkonċerna l-Iskema ta' Għajnuna għall-Modernizzazzjoni ta' Bastimenti tas-Sajd implimentata fir-Renju Unit. B'mod partikolari, ir-rikorrenti titlob l-annullament ta' l-Artikolu 1(2), 3, 4, u 5 tad-deċiżjoni kkontestata fuq il-bażi ta' żewġ motivi:

(1) Il-Kumissjoni allegatament għamlet żball ta' liġi billi kkonstatat li l-ħlasijiet għas-sostituzzjoni jew għat-titjib ta' magni li ma jaffettwawx it-tunnellaġġ gross jew il-qawwa ta' kwalunkwe bastiment jirrigwardaw “il-kapaċità mkejla f'termini ta' tunnellaġġ metriku (tal-bastiment) jew ta' qawwa (tal-magna)” skond is-sinjifikat ta' l-Artikolu 9(1)(ċ)(i) tar-Regolament (KE) Nru 2792/1999 (1), u għaldaqstant huma inkompatibbli mas-suq komuni;

(2) Il-Kummissjoni għamlet żball ta' liġi billi kkonstatat li l-irkupru tal-ħlasijiet ikun inkompatibbli: (a) ma' l-Artikolu 14(1) tar-Regolament tal-Kunsill (KE) Nru 659/1999 (2); (b) mal-prinċipji ġenerali ta' ċertezza legali u tal-protezzjoni ta' l-aspettattivi leġittimi u ta' trattament ugwali.

(1) Ir-Regolament tal-Kunsill (KE) Nru 2792/1999, tas-17 ta' Diċembru 1999, li jippreskrivi r-regoli u l-arranġamenti dettaljati rigward l-għajnuna Komunitarja strutturali fis-settur tas-sajd (ĠU Edizzjoni Speċjali bil-Malti 2004 Kap. 4 Vol. 5 p. 327).

(2) Ir-Regolament tal-Kunsill (KE) Nru 659/1999, tat-22 ta' Marzu 1999, li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE (ĠU Edizzjoni Speċjali bil-Malti 2004 Kap. 8 Vol. 1 p. 339).
MT Il-Ġurnal Uffiċjali ta’ l-Unjoni Ewropea C 107/27

Rikors ippreżentat fl-24 ta' Jannar 2008 — Shetland Islands Council vs Il-Kummissjoni

(Kawża T-44/08)

(2008/C 107/46)

Lingwa tal-kawża: L-Ingliż

Partijiet

Rikorrent: Shetland Islands Council (Lerwick, ir-Renju Unit) (rappreżentanti: E. Whiteford, Barrister, R. Murray, Solicitor, u R. Thompson QC)

Konvenuta: Il-Kummissjoni tal-Komunatjiet Ewropej

Talbiet tar-rikorrent

— tannulla l-Artikoli 1(2), 3, 4 u 5 tad-deċiżjoni kkontestata; u

— tikkundanna lill-Kummissjoni tal-Komunitajiet Ewropej għall-ispejjeż.

Motivi u argumenti prinċipali

Ir-rikorrent huwa awtorità pubblika li għamel ħlasijiet lis-settur tas-sajd fl-ambitu ta' żewġ miżuri ġenerali ta' għajnuna, intitolati “Aid to the Fish Catching and Processing Industry” (Għajnuna lill-Industrija tas-Sajd u ta' l-Ipproċessar tal-Ħut) u “Aid to the Fish Farming Industry” (Għajnuna lill-Industrija ta' l-Akwakultura), li jikkonsistu f'tipi differenti ta' skemi ta' għajnuna. Waħda minn dawn l-iskemi kienet intitolata “First Time Shareholder Scheme” (Skema ta' Għajnuna għall-Azzjonisti l-Ġodda). Il-Kummissjoni tikkunsidra li l-għajnuna li r-Renju Unit implimenta fuq il-bażi ta' din l-iskema hija inkompatibbli mas-suq komuni, safejn din tikkonċerna għajnuna mogħtija għall-ewwel akkwist ta' sehem f'bastiment tas-sajd użat.

Permezz tar-rikors tiegħu, ir-rikorrent jitlob l-annullament parzjali, skond l-Artikolu 230 KE, tad-Deċiżjoni tal-Kummissjoni C 39/2006 (ex NN 94/2005) tat-13 ta' Novembru 2007 dwar l-Iskema ta' Għajnuna għall-Azzjonisti l-Ġodda implimentata fir-Renju Unit. B'mod partikolari, ir-rikorrent jitlob l-annullament ta' l-Artikoli 1(2), 3, 4 u 5 tad-deċiżjoni kkontestata fuq il-bażi li ġejja:

(1) Il-Kummissjoni għamlet żball ta' liġi meta kkonstatat li l-ħlasijiet kollha magħmula għall-ewwel akkwist ta' sehem f'bastiment tas-sajd użat kienu inkompatibbli mas-suq komuni u kellhom jiġu rkuprati;

(2) Il-Kummissjoni għamlet żball ta' liġi meta kkonstatat li l-irkupru tal-ħlasijiet kien kompatibbli ma': (a) l-Artikolu 14(1) tar-Regolament tal-Kunsill (KE) Nru 659/1999 (1); u (b) il-prinċipji ġenerali ta' ċertezza legali u tal-protezzjoni ta' l-aspettattivi leġittima u tat-trattament uguali.

(1) Regolament tal-Kunsill (KE) Nru 659/1999, tat-22 ta' Marzu 1999, li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE (ĠU 1999 L 83, p. 1).
MT Il-Ġurnal Uffiċjali ta’ l-Unjoni Ewropea C 158/18

Rikors ippreżentat fil-15 ta' April 2008 — E.ON Energie AG vs Il-Kummissjoni

(Kawża T-141/08)

(2008/C 158/30)

Lingwa tal-kawża: Il-Ġermaniż

Partijiet

Rikorrenti: E.ON Energie AG (Munich, il-Ġermanja) (rappreżentant: A. Röhling, C. Krohs u F. Dietrich, Rechtsanwälte)

Konvenuta: Il-Kummissjoni tal-Komunitajiet Ewropej

Talbiet tar-rikorrent

— tannulla d-deċiżjoni tal-konvenuta tat-30 ta' Jannar 2008, C(2008) 377 finali, fil-każ COMP/B-1/39.326 — E.ON Energie AG;

— sussidjarjament, tnaqqas l-ammont tal-multa imposta fuq ir-rikorrenti għal ammont ekwu;

— tikkundanna lill-konvenuta għall-ispejjeż.

Motivi u argumenti prinċipali

Ir-rikorrenti tikkontesta d-deċiżjoni tal-Kummissjoni tat-30 ta' Jannar 2008, C(2008) 377 finali, fil-każ COMP/B-1/39.326 — E.ON Energie AG. F'din id-deċiżjoni, il-Kummissjoni imponiet multa fuq ir-rikorrenti, minħabba li din ta' l-aħħar kisret siġill imqiegħed mill-Kummissjoni skond l-Artikolu 20(2)(d) tar-Regolament (KE) Nru 1/2003 (1) u, għallinqas b'negliġenza, hija kisret l-Artikolu 23(1)(e) ta' l-istess regolament.

In sostenn tar-rikors tagħha, ir-rikorrenti tinvoka disa' motivi. Fl-ewwel sitta, ir-rikorrenti tipprova turi li ma hemmx biżżejjed provi ta' ksur. B'mod partikolari, hija tikkritika l-fatt li ma tteħidx in kunsiderazzjoni b'mod korrett l-oneru sħiħ tal-prova li kellha tinġab mill-konvenuta, il-ksur tal-prinċipju ta' l-inizjattiva tal-qorti ex officio, il-preżunzjoni żbaljata tal-konvenuta ta' tqegħid regolari tas-siġilli, stat anomalu tas-siġill fil-jum suċċessiv, in-natura adattata tat-tejp ta' protezzjoni kif ukoll il-fatt li l-konvenuta b'mod żbaljat ma kkunsidratx xenarji alternattivi.

Permezz tas-seba' motiv, jiġi sostnut li ma ġietx osservata l-preżunzjoni ta' l-innoċenza u b'dan il-mod ġew miksura rekwiżiti proċeduri sostanziali u rekwiżiti proċedurali.

Fit-tmien motiv ir-rikorrenti tallega li l-ħlas skond l-Artikolu 23 tar-Regolament Nru 1/2003 ġie mqajjem mill-konvenuta b'mod żbaljat.

Fl-aħħar nett, hija jeżisti ksur fl-iffissar tal-multa. Fl-opinjoni tar-rikorrenti, hemm bżonn tal-ksur tal-projbizzjoni ta' arbitrarjetà kif ukoll ta' l-obbligu ta' motivazzjoni skond l-Artikolu 253 KE. B'mod żbaljat, ma ttieħdux in kunsiderazzjoni ċirkustanzi attenwanti u ġew applikati b'mod żbaljat ċirkustanzi aggravanti.

(1) Regolament tal-Kunsill (KE) Nru 1/2003, tas-16 ta' Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU L 1, p. 1).
MT Il-Ġurnal Uffiċjali ta’ l-Unjoni Ewropea C 142/36

Rikors ippreżentat fil-21 ta' April 2008 — Beifa Group vs L-UASI — Schwan-STABILO Schwanhäußer (disinn ta' strumenti għall-kitba)

(Kawża T-148/08)

(2008/C 142/65)

Lingwa tar-rikors: L-Ingliż

Partijiet

Rikorrenti: Beifa Group Co. Ltd (li qabel kienet Ningbo Beifa Group Co. Ltd) (Zhejiang, iċ-Ċina) (rappreżentanti: R. Davis, Barrister u N. Cordell, Solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord ta' l-Appell: Schwan-STABILO Schwanhäußer GmbH & Co KG (Heroldsberg, il-Ġermanja)

Talbiet tar-rikorrenti

— tannulla d-deċiżjoni tat-Tielet Bord ta' l-Appell ta' l-Uffiċċju għall-Armonizzazzjoni fis-Suq Intern (Trade marks u Disinni) tal-31 ta' Jannar 2008 fil-każ R 1352/2006-3;

— tirrinvija l-każ quddiem id-Diviżjoni tal-Kanċellazzjoni sabiex il-kwistjonijiet li tqajmu fit-talba għal dikjarazzjoni ta' invalidità jiġu eżaminati mill-ġdid;

— tordna lill-UASI jbati l-ispejjeż.

Motivi u argumenti prinċipali

Disinn Komunitarju rreġistrat li huwa s-suġġett tat-talba għal dikjarazzjoni ta' invalidità: Disinn ta' “strumenti għall-kitba” — disinn Komunitarju rreġistrat Nru 352315-0007

Proprjetarju tat-trade mark Komunitarja: Ir-rikorrenti

Parti li qed titlob id-dikjarazzjoni ta' invalidità tad-disinn Komunitarju: Il-parti l-oħra fil-proċedimenti quddiem il-Bord ta' l-Appell

Dritt tat-trade mark tal-parti li qed titlob id-dikjarazzjoni ta' invalidità: Trade mark figurattiva nazzjonali li tirrappreżenta strument għall-kitba rreġistrata fl-14 ta' Diċembru 2006 għal prodotti fil-klassi 16 — reġistrazzjoni Nru DE 30045470

Deċiżjoni tad-Diviżjoni tal-Kanċellazzjoni: Invalidità tad-disinn ikkontestat

Deċiżjoni tal-Bord ta' l-Appell: Ċaħda ta' l-appell

Motivi invokati: Ksur ta' l-Aritkolu 25(1)(e) tar-Regolament Nru 6/2002, safejn it-Tielet Bord ta' l-Appell ibbaża ruħu fuq kriterji żbaljati sabiex jivverifika jekk it-trade mark intużatx mir-rikorrenti, kif titlob din id-dispożizzjoni; it-Tielet Bord ta' l-Appell kellu jeżamina jekk l-użu tat-trade mark mill-parti l-oħra fil-proċedimenti kienx jissodisfa r-rekwiżiti kemm ta' l-Artikolu 25(1)(e) tar-Regolament 6/2002 u kif ukoll dawk tad-dritt nazzjonali Ġermaniż; għall-finijiet tad-deċiżjoni tiegħu b'applikazzjoni ta' l-Artikolu 25(1)(e) tar-Regolament Nru 6/2002, it-Tielet Bord ta' l-Appell kellu japplika l-kriterji li d-dritt nazzjonali Ġermaniż stabbilixxa f'dak li jirrigwarda l-ksur tat-trade marks
MT Il-Ġurnal Uffiċjali ta’ l-Unjoni Ewropea C 183/25

Rikors ippreżentat fil-15 ta' Mejju 2008 — Il-Kummissjoni tal-Komunitajiet Ewropej vs Cooperação e Desenvolvimento Regional, SA

(Kawża T-174/08)

(2008/C 183/48)

Lingwa tal-kawża: Il-Portugiż

Partijiet

Rikorrenti: Il-Kummissjoni tal-Komunitajiet Ewropej (rappreżentant: M. Afonso, aġent)

Konvenuta: Cooperação e Desenvolvimento Regional, SA

Talbiet tar-rikorrenti

— tikkundanna lill-konvenuta sabiex tagħti lura lill-Kummissjoni l-ammont prinċipali ta' EUR 63 349,27, inkrementata b'imgħax għal ħlas tardiv li jammonta għal EUR 28 940,70 li kellu jitħallas sal-5 ta' Mejju 2008;

— tikkundanna lill-konvenuta għall-ħlas ta' imgħaxijiet futuri mis-6 ta'Mejju 2008, li jammontaw għal EUR 10,91 kuljum sa meta d-dejn jitħallas kollu kemm hu;

— tikkundanna lill-konvenuta għall-ispejjeż.

Motivi u argumenti prinċipali

Dan ir-rikors huwa bbażat fuq l-Artikolu 238 KE.

Fil-kuntest tal-proġett “European Network of Centres for the Advancement of Telematics in Urban and Rural Ares” (ENCA TA), il-Komunità Ewropea, irrappreżentata mill-Kummissjoni, ikkonkludiet il-kuntratt Nru SU 1001 (SU) ENCATA ma' tnax-il kontraenti, li waħda minnhom hija l-konvenuta.

Skond dan il-kuntratt, il-Kummissjoni impenjat ruħha sabiex tipprovdi għajnuna finanzjarja lill-grupp ta' kontraenti, fosthom il-konvenuta, għat-twettiq tal-proġett in kwistjoni.

Il-proġett kellu jkollu terminu ta' 18-il xahar.

Il-proġett beda jiġi eżegwit fl-1 ta' Jannar 1996.

Il-Kummissjoni impenjat ruħha sabiex issostni sa 50 % tal-valur tal-proġett.

Fil-25 ta' Settembru 1997, il-partijiet ftehmu dwar l-ewwel reviżjoni tal-kuntratt.

It-terminu tal-proġett għadda minn 18 għal 36 xahar, b'bidu mill-1 ta' Jannar 1996.

Fid-29 ta' Ġunju 1998 il-partijiet ftehmu dwar it-tieni reviżjoni tal-kuntratt, fejn it-terminu tal-proġett tnaqqas minn 36 għal 30 xahar, fejn inżammet il-jum tal-bidu ta' l-1 ta' Jannar 1996.

L-ispejjeż finali tal-proġett approvati mill-Kummissjoni kienu inqas mill-ammonti li diġà kienu tħallsu minnha bħala finanzjament bil-quddiem fil-kuntest tal-kuntratt Nru SU 1001 (SU) ENCATA.

B'konsegwenza il-Kummissjoni talbet ir-restituzzjoni tas-somom żejda tal-finanzjament bil-quddiem li tħallsu.

L-ammont dovut mill-konvenuta jammonta għal EUR 63 349,27, flimkien ma' l-imgħax għal ħlas tardiv.

Matul is-snin, il-Kummissjoni kienet regolarment fakkret lill-konvenuta dwar id-dejn in kwistjoni, billi bagħtitilha numru ta' talbiet għall-ħlas. Il-konvenuta, min-naħa tagħha, irrikonoxxiet id-dejn għal diversi drabi u wriet l-intenzjoni tagħha li tipproċedi għall-ħlas in kwistjoni malajr kemm jista' jkun, iżda, sa llum, hija ma ħallset l-ebda somma lill-Kummissjoni relatata mad-dejn flimkien ma' l-imgħaxijiet għal ħlas tardiv relatati li jirriżultaw mill-finanzjament bil-quddiem eċċessiv li tħallas fil-kuntest tal-proġett ENCATA.
MT Il-Ġurnal Uffiċjali ta’ l-Unjoni Ewropea C 183/28

Rikors ippreżentat fit-3 ta' Ġunju 2008 — Ziegler vs Il-Kummissjoni

(Kawża T-199/08)

(2008/C 183/53)

Lingwa tal-kawża: Il-Franċiż

Partijiet

Rikorrenti: Ziegler SA (rappreżentant: J.-L. Lodomez, avukat)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla d-deċiżjoni tal-Kummissjoni Ewropea tal-11 ta' Marzu 2008 dwar proċedura skond l-Artikolu 81 tat-Trattat KE u l-Artikolu 53 tal-Ftehim ŻEE (Każ COMP/38.543 — Servizzi ta' ġarr internazzjonali), li timponi fuq ir-rikorrenti multa ta' EUR 9 200 000,00;

— sussidjarjament, tikkanċella l-multa;

— b'mod aktar sussidjarju, tnaqqas b'mod sostanzjali l-ammont ta' din il-multa;

— u, fi kwalunkwe każ, tikkundanna lill-Kummissjoni Ewropea għall-ispejjeż kollha.

Motivi u argumenti prinċipali

Permezz ta' dan ir-rikors, ir-rikorrenti titlob l-annullament tad-deċiżjoni tal-Kummissjoni C(2008) 926 finali tal-11 ta' Marzu 2008 fil-Każ COMP/38.543 — Servizzi ta' ġarr internazzjonali, li permezz tagħha l-Kummissjoni stabbiliet li ċerti impriżi, fosthom ir-rikorrenti, kisru l-Artikolu 81(1) KE u l-Artikolu 53(1) tal-Ftehim dwar iż-Żona Ekonomika Ewropea billi fissaw prezzijiet għas-servizzi ta' ġarr internazzjonali fil-Belġju, billi qassmu bejniethom parti minn dak is-suq u billi aġixxew b'mod qarrieqi fil-proċedura tas-sejħa għal offerti.

In sostenn tal-pretensjonijiet tagħha, ir-rikorrenti ssostni li l-Kummissjoni wettqet żbalji manifesti ta' evalwazzjoni u ta' liġi fid-definizzjoni tas-suq in kwistjoni u fl-evalwazzjoni tad-daqs tas-suq u tas-sehem mis-suq ta' kull kumpannija in kwistjoni.

Ir-rikorrenti minbarra dan tqajjem motivi bbażati fuq il-ksur ta' l-obbligu ta' motivazzjoni, tad-drittijiet tad-difiża, tad-dritt ta' aċċess għall-fajl, tad-dritt għal proċedura ġusta u tal-prinċipju ġenerali ta' amministrazzjoni tajba.

Għal dak li jikkonċerna l-multa imposta u l-ammont tagħha, ir-rikorrenti ssostni li:

— il-Kummissjoni ma wrietx li l-prattiċi in kwistjoni kienu affettwaw b'mod kunsiderevoli l-kummerċ bejn l-Istati Membri;

— l-ammont tal-multa huwa sproporzjonat fil-konfront tal-portata effettiva tal-prattiċi u ta' l-effett reali fuq is-suq; u

— il-prattika ta' stimi foloz kienet magħrufa u ttollerata mill-Kummissjoni għal żmien twil; in-nuqqas ta' reazzjoni min-naħa tal-Kummissjoni wasslet lir-rikorrenti sabiex taħseb li l-prattika kienet legali.

Fl-aħħar nett, ir-rikorrenti ssostni li l-Kummissjoni ma kenitx ħadet in kunsiderazzjoni, bħala ċirkustanzi attenwanti, li l-prattika miftiehma kienet waqfet ħafna żmien qabel għal dak li jirrigwarda r-rikorrenti u li l-istimi foloz kienu risposta għad-domanda tas-suq u mhux akkordju jew prattika miftiehma. Ir-rikorrenti tallega wkoll ksur tal-prinċipju ta' trattament ugwali.